open-index/open-wikipedia-markdown huggingface dataset:
Ρύπες

right|thumb|300px|Χάρτης της αρχαίας Αχαΐας
Οι **Ρύπες** ή *Ρύπαι* ή και *Ρυπαίη* ήταν αρχαία πόλη - κράτος στην Αχαΐα. 

Οι Ρύπες είχαν ιδρυθεί από Πελασγούς πρωτοέλληνες και αργότερα είχε κατοικηθεί από Ίωνες. Η πόλη είχε καταστραφεί και ερημωθεί το 30π.Χ. από τους Ρωμαίους. Απο το όνομα της πόλης ονομαζόταν και η περιοχή *Ρυπική χώρα*. Το όνομα είναι άγνωστο από που προέρχεται. Σύμφωνα με τον Παυσανία απείχε 30 στάδια από το Αίγιο. Το λιμάνι της πόλης ήταν ένας φυσικός κόλπος που ονομαζόταν *Ερινεός* το σημερινό Λαμπίρι. Στα ανοιχτά του κόλπου συγκρούστηκαν το 412 π.Χ. αθηναϊκές και κορινθιακές τριήρεις.
 
Από τις Ρύπες ήταν ο Μύσκελος που ίδρυσε τον Κρότωνα στην *Κάτω Ιταλία*.  Πριν φύγει επισκέφτηκε το μαντείο των Δελφών για πάρει χρησμό, και εκεί συνάντησε τον Αρχία, ο οποίος βρισκόταν εκεί για τον ίδιο σκοπό. Η Πυθία τους ρώτησε να διαλέξουν αν επιθυμούν *υγεία* ή *πλούτο*. Ο Μύσκελλος απάντησε υγεία και έτσι ο Κρότωνας φημιζόταν για το καλό του κλίμα. Αυτά έγιναν στον τρίτο χρόνο της δέκατης έβδομης Ολυμπιάδας (710 π.Χ.) .      

## Αναφορές και υποσημειώσεις


## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Κοινό των Αχαιών
Κατηγορία:Δήμος Ερινεού
Κατηγορία:Δήμος Αιγιαλείας
Reflections

Το ***Reflections*** είναι μουσικό άλμπουμ που κυκλοφόρησε το 1970 σε σύνθεση του Μάνου Χατζιδάκι.
## Ιστορικό
Το λεύκωμα συντέθηκε για το συγκρότημα New York Rock & Roll Ensemble, στη Νέα Υόρκη όπου ο Μάνος Χατζιδάκις ζούσε από το 1966, και οι στίχοι ήταν στα αγγλικά, γραμμένοι από το συγκρότημα. Στην Ελλάδα κυκλοφορούν αργότερα με ελληνικό στίχο τα τραγούδια *[[Kemal (τραγούδι)|Κεμάλ]]* και *[[Περιμπανού]]* (Noble Dame), ενώ με ελαφρές αλλαγές ερμηνεύει ο Γρηγόρης Μπιθικώτσης όπως  το «Πού το πήγαν το παιδί». Το 1993 επανακυκλοφόρησε με νέους στίχους του Νίκου Γκάτσου στα ελληνικά, σε ερμηνεία της Αλίκης Καγιαλόγλου, υπό τον τίτλο *Αντικατοπτρισμοί*. Στον δίσκο αυτό υπάρχουν στίχοι σε όλα τα τραγούδια, σε αντίθεση με το *Reflections* όπου δύο τραγούδια ήταν ορχηστρικά. Το 2005 κυκλοφόρησε μια διασκευή του άλμπουμ από το Πατρινό συγκρότημα Raining Pleasure, με τον τίτλο *[[Reflections (Raining Pleasure)|Reflections]]* και τους αγγλικούς στίχους. Τραγούδια από τον δίσκο έχουν κατά καιρούς διασκευάσει, είτε με ελληνικούς είτε με αγγλικούς στίχους, πολλοί καλλιτέχνες όπως η Μαρία Φαραντούρη σε δύο δίσκους της (δίσκος *Μαρία Φαραντούρη: Η ποίηση στο ελληνικό τραγούδι / Maria Farantouri: The poetry in hellenic music *και δίσκος *Η Μαρία Φαραντούρη τραγουδά Μάνο Χατζηδάκη*), η Δήμητρα Γαλάνη (δίσκος *Χορός με τη Σκιά μου*),η Νάνα Μούσχουρη (δίσκος «Οι μύθοι μιας γυναίκας»), ο Αλκίνοος Ιωαννίδης (δίσκος *Εκτός Τόπου και Χρόνου*), η Τάνια Τσανακλίδου (δίσκος *Το μαγικό κουτί*), ο Βασίλης Λέκκας (δίσκος *Όρθιοι*) και ο Μάριος Φραγκούλης (δίσκος *Φεγγάρι Ερωτευμένο*).

Ο Χατζιδάκις είχε πει για τον δίσκο: 

Τα “Reflections” με την φόρτιση των Ελληνικών στίχων του Γκάτσου έγιναν σαν τα πολλά πρόσωπα μιας γυναίκας. Μιας γυναίκας που θα μπορούσε να είναι κι ένας νέος άντρας μέσα στην επαναστατημένη ατμόσφαιρα αμφισβήτησης που χαρακτήριζε τη Νέα Υόρκη του '68. Έγιναν οι αντικατοπτρισμοί της πόλης και των νέων ανθρώπων της και απαιτούσαν πολυεδρική ερμηνεία γυναίκας με διαφορετικές φωνές, με αντιδράσεις, με όψεις σπασμένες μέσα σε κρύσταλλα. Η Αλίκη Καγιαλόγλου φανερώνεται άξια ερμηνεύτρια, παίζοντας και μεταπηδώντας από το ύφος της Γκρέτα Γκάρμπο στην πληθωρικότητα της Μανιάνι ή την τραγική έξαρση της Κατίνας Παξινού. Με την ερμηνεία της το έργο αποκαλύπτεται. Κι έτσι με την απόσταση του χρόνου και με την ωριμότητα της ερμηνείας φανερώθηκαν ξανά οι “Αντικατοπτρισμοί” στην Αθήνα του ’93.


## Τα τραγούδια του άλμπουμ
# Orpheus
# The Day
# Love Her
# Dance of the Dogs
# Κεμάλ
# Dedication
# The Three Answers
# Το Τραγούδι του Δρόμου (Street Song)
# Bitter Way
# Noble Dame

## Παραπομπές

## Πηγές
*Reflections - Αντικατοπτρισμοί / ΜΑΝΟΣ ΧΑΤΖΙΔΑΚΙΣ
*Κεμάλ, η ιστορία ενός τραγουδιού

## Εξωτερικοί σύνδεσμοι
*Το Reflections στο Allmusic.com
*Ο δίσκος της εβδομάδας
*Κεμάλ, η ιστορία ενός τραγουδιού
*Βημαγκαζίνο, ''Ο αμερικανός Μάνος''

Κατηγορία:Μάνος Χατζιδάκις
Χ
Κατηγορία:Άλμπουμ του 1970
Εθνόσημο της Ανγκουίλας

right|150px|thumb|Το εθνόσημο της Ανγκουίλας
**Το [[εθνόσημο]] της [[Ανγκουίλα]]ς** αποτελείται από ένα έμβλημα που βρίσκουμε στη σημαία της Ανγκουίλας, παραδοσιακό σύμβολο για το έδαφος αυτό. Το εθνόσημο αποτελείται από τρία δελφίνια, χρώματος πορτοκαλί που πηδούν πάνω από τη θάλασσα. Τα θηλαστικά αυτά συμβολίζουν την επιμονή, την ενότητα και τη δύναμη και σχηματίζουν συνεχόμενο κύκλο. Το λευκό φόντο του εμβλήματος είναι σύμβολο ειρήνης και ηρεμίας. Η βάση είναι μπλε τιρκουάζ και συμβολίζει τη θάλασσα που περιβάλλει το νησί, όπως επίσης και την πίστη, τα νιάτα και την ελπίδα.

## Εξωτερικοί σύνδεσμοι
* CaribSeek
* Το εθνόσημο της Ανγκουίλλας στο The World All Countries Coat of arms

Ανγκουίλα
Κατηγορία:Ανγκουίλα
Σημαία της Ανγκουίλας

[thumb|250px|[Αρχείο:FIAV 110010.svg|23px Λόγος σημαίας: 1:2]]
Η εθνική **[[σημαία]] της [[Ανγκουίλα|Ανγκουίλας]]** αποτελείται από μια γαλάζια σημαία με τη βρετανική σημαία επάνω αριστερά και το εθνόσημο της Ανγκουίλας στην κάτω δεξιά γωνία.

Το εθνόσημο αποτελείται από τρία δελφίνια, που συμβολίζουν τη φιλία, τη σοφία και τη δύναμη.

Πρόκειται για την τρίτη σημαία της Ανγκουίλας. Η πρώτη σημαία (1967) ήταν κόκκινη και μπλε με το όνομα του νησιού σε κίτρινο χρώμα και με δύο γοργόνες . Η σημαία αυτή αντικαταστάθηκε κατά τη σύντομη περίοδο της ανεξαρτησίας από τη σημαία με τα τρία δελφίνια, η οποία ακόμα και σήμερα χρησιμοποιείται στο νησί. Η σημαία αυτή ήταν λευκή με μπλε λωρίδα στη βάση της σημαίας, πάνω από την οποία ήταν καλλιτεχνικά σχεδιασμένα τρία χρυσά δελφίνια. Η σημαία καθιερώθηκε το 1990.

## Πινακοθήκη σημαιών της Ανγκουίλας

Αρχείο:Flag of Anguilla (1967).svg|Σημαία (1967)
Αρχείο:Flag of Anguilla (1967–1969).svg|Η σημαία των τριών δελφινιών (1967-1969)
Αρχείο:Flag of Anguilla.svg|Σημερινή σημαία. Διαστάσεις 1:2)
Αρχείο:Flag of the Governor of Anguilla variant.svg|Σημαία του Κυβερνήτη


## Παραπομπές


## Εξωτερικοί σύνδεσμοι

* Η Ανγκουίλα στις Σημαίες του Κόσμου.

Κατηγορία:Ανγκουίλα
Ανγκουίλα
Κατηγορία:Σημαίες του Ηνωμένου Βασιλείου
Νταλάζι

thumb|250px|Κέρμα του 1 νταλάζι του 1987.
Το **νταλάζι** ή **νταλάσι** ( **dalasi**) αποτελεί τη νομισματική μονάδα στην Γκάμπια και υποδιαιρείται σε 100 μπούτουτ (*bututs*). Κυκλοφόρησε για πρώτη φορά το 1971 και αντικατέστησε τη Λίρα της Γκάμπια, με την οποία είχε ίση αξία, σε ισοτιμία της μιας λίρας προς 5 νταλάζι, δηλ. 1 νταλάζι = 0,2 λίρες = 4 σελλίνια.

## Κέρματα
Το 1971 εισήχθησαν κέρματα σε ονομαστικές αξίες του 1, 5, 10, 25 και 50 bututs και του 1 νταλάζι.

Νέα κέρματα του 1 νταλάζι εισήχθησαν το 1987 και βασίστηκαν στο πρότυπο του βρετανικού κέρματος των 50 πενών.

Σήμερα κυκλοφορούν μόνο τα κέρματα των 25 και 50 bututs και του 1 νταλάζι, από τη σειρά του 1998 η οποία επίσης περιελάμβανε τα κέρματα των 1, 5 και 10 bututs.

## Τραπεζογραμμάτια
Σήμερα κυκλοφορούν τα χαρτονομίσματα των 5, 10, 25, 50 και των 100 dalasis. Χαρτονομίσματα του 1 νταλάζι κυκλοφόρησαν την περίοδο μεταξύ 1971 και 1987. Τα σημερινά χαρτονομίσματα εκδόθηκαν το 1996 και ανατυπώθηκαν το 2001.

Στις 27 Ιουλίου του 2006 εκδόθηκαν νέα τραπεζογραμμάτια με ίδια σχέδια αλλά πιο αναβαθμισμένα από άποψη χαρακτηριστικών ασφαλείας. .thumb|left|250px|Κέρματα των 5, 10, 25 και 50 μπούτουτ
## Παραπομπές



Νταλαζι
Νταλαζι
Delirious?

Οι **Delirious?** ήταν αγγλικό Χριστιανικό ροκ και λατρευτικό μουσικό συγκρότημα. Αποτελούταν από τους Μάρτιν Σμιθ στα φωνητικά και στην κιθάρα, Στούαρτ Γκάραρντ (επίσης γνωστό ως Στου Τζι) στη κιθάρα και στα δεύτερα φωνητικά, Τζον Θάτσερ στο μπάσο, Τιμ Τζαπ στα πλήκτρα και στο πιάνο, και Στιού Σμιθ στα τύμπανα και στα κρουστά.

Οι Delirious? είναι από τα λίγα Χριστιανικά συγκροτήματα που έχουν μπει στο τοπ-20 των Βρετανικών τσαρτς, αρχικά με το τραγούδι *Deeper*. Το τραγούδι τους *I Could Sing Of Your Love Forever*, που κλυκλοφόρησε το 1995, χαρακτηρίζεται ως "κλασσικό σύγχρονο λατρευτικό" και είναι το πιο γνωστό τραγούδι τους στις Ηνωμένες Πολιτείες. Επίσης μια σειρά από τραγούδια των Delirious? χρησιμοποιούνται στη λατρεία διάφορων εκκλησιών.

Στις 14 Αυγούστου 2004 οι Delirious? έπαιξαν σε ανοιχτή συναυλία στην Αθήνα μπροστά σε 2.000 άτομα

Την Κυριακή του Πάσχα του 2009, οι Delirious? πέτυχαν να βρεθούν στο νούμερο 4 των Βρετανικών τσαρτς, κάτι που αποτελεί την μεγαλύτερή τους επιτυχία, με το σινκγλ *History Maker*. Η επιτυχία τους αυτή, ήταν και το κύκνειο άσμα τους, αφού την ίδια χρονιά το συγκρότημα διαλύθηκε.

## Δισκογραφία
### Άλμπουμ

### Βρετανικά Σινγκλς

### Συλλογές και Ζωντανές Ηχογραφήσεις
**Live & In The Can* (1996)
**d:tour 1997 Live At Southampton* (1998)
**Deeper* (2001)
**Access:d* (2002)
**Libertad* (2002)
**Unified Praise - with Hillsong Australia* -μαζί με την ομάδα λατρείας της Εκκλησίας Hillsong- (2004)
**Now Is The Time - Live At Willow Creek* -bonus DVD- (2006)
**My Soul Sings* (2009)
**History Makers* (2009)

## Υποσημειώσεις


## Εξωτερικοί σύνδεσμοι
* Official site 
* Informative fansite
* Delirious? MySpace

Κατηγορία:Χριστιανικά συγκροτήματα
Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
Χάραξη πορείας

**Χάραξη πορείας** (pricking) καλείται αφενός η διαδικασία της χάραξης της πορείας (προβλεπόμενης πλεύσης που θα πρέπει ν΄ ακολουθήσει ένα πλοίο ή αεροπλάνο) στο ναυτικό χάρτη, αφετέρου και η συνεχής παρακολούθηση των διαδοχικών στιγμάτων που υποτυπώνονται σ΄ αυτόν και που θα πρέπει να συμπίπτουν επ΄ αυτής, που γίνεται με τη βοήθεια των ναυτιλιακών οργάνων και των ακολουθουμένων μεθόδων εκτέλεσης. Επίσης η χάραξη πορείας μπορεί ν΄  αναφέρεται σε υποτύπωση της πορείας που ακολουθεί ένας κινούμενος στόχος π.χ. άλλο πλοίο, πύραυλος κ.ά.

Η Χάραξη πορείας αποτελεί ένα από τα κύρια και βασικά καθήκοντα του Πλοιάρχου ή του Κυβερνήτη ενός πλοίου, και αρχική βασική διαδικασία οποιουδήποτε πλου. Βέβαια στις πολύ περιορισμένες πλεύσεις επαναλαμβανόμενης ακτοπλοΐας, π.χ. αλιεία, διαπόρθμευση κ.λπ. λόγω συνεχούς επανάληψης ακολουθείται η εμπειρική πλέον εφαρμογή.

Σήμερα με την εξέλιξη των ηλεκτρονικών οργάνων η χάραξη πορείας δίδεται και αυτόματα από συσκευές  ραντάρ και τα γνωστά GPS

## Εκφράσεις
Ο κυρίως ναυτιλιακός αυτός όρος έχει περάσει στις δημώδεις εκφράσεις που λέγεται σε προσδιορισμό προβλεπόμενης σειράς ενεργειών, ή τακτικής, ή επιλογής συγκεκριμένων στόχων και που αφορά κυρίως επιθυμητή εξέλιξη. Χαρακτηριστικός και ο στίχος λαϊκού τραγουδιού:
:::::::::::*Εσύ μου *'χάραξες πορεία**',
:::::::::::*εσύ γλυκιά μου αμαρτία*!

Κατηγορία:Ναυσιπλοΐα
Κατηγορία:Εκφράσεις
Μονσεράτ (βουνό)

Το **Μονσεράτ** (καταλανικά: Montserrat, προφορά  [munsəˈrat] ή [monseˈrat])) είναι όρος της Καταλονίας που παραδοσιακά θεωρείται ένα εκ των πιο χαρακτηριστικών συμβόλων της λόγω και της παρουσίας του μοναστηρίου της ομώνυμης Παναγίας. Το ομώνυμο νησί βαπτίστηκε έτσι από τον Χριστόφορο Κολόμβο το 1493 ως αφιέρωμα στην Παναγία του μοναστηριού ενώ ως κύριο όνομα είναι ένα εκ των δημοφιλέστερων στην Καταλονία. Η υψηλότερη κορυφή ονόματι Σαν Ζερόνι αγγίζει τα 1.236,4 μέτρα. Πέραν του μοναστηριού της Παναγίας του Μονσεράτ, προστάτιδας της Καταλονίας, και του Αγίου Σπηλαίου όπου σύμφωνα με το θρύλο στο 880 βρέθηκε εικόνα της Παναγίας, στο όρος εντοπίζονται διάφορες σκήτες και μικρές εκκλησίες.

Το Μοναστήρι της Παναγίας της Μονσεράτ που φιλοξενεί την εικόνα της Παναγίας, έργο ρομανικού ρυθμού του 12ου αιώνα, αποτελεί ένα από τα σημαντικότερα προσκυνήματα της Καταλονίας και έναν από τους πιο γνωστούς τουριστικούς προορισμούς. Το μοναστήρι είναι έργο βενεδικτίνων μοναχών και ανακαινίστηκε το 1925 από τον αρχιτέκτονα Ζοζέπ Πουτς ι Καδαφάλκ. Το ίδιο μοναστήρι φιλοξενεί μεγάλη βιβλιοθήκη και αποτέλεσε κατά το παρελθόν τόπο φύλαξης βιβλίων και εγγράφων. Μάλιστα, κατά την διάρκεια της δικτατορίας του στρατηγού Φράνκο λειτούργησε ως φορέας υποστήριξης της καταλανικής γλώσσας και του χριστιανοδημοκρατικού καταλανισμού.

Το μοναστήρι και ο ορεινός όγκος είναι προσβάσιμοι μέσω αυτοκινητοδρόμου, τελεφερίκ και τρένων ενώ υφίστανται διάφορες μονοπάτια που το διασχίζουν.

## Παραπομπές


## Εξωτερικοί σύνδεσμοι
* 
* Οργανισμός διαχείρισης του βουνού

Κατηγορία:Βουνά της Καταλωνίας
Κατηγορία:Πολιτισμός της Καταλωνίας
Κατηγορία:Επαρχία της Βαρκελώνης
Ξάνθος (μυθολογία)

Στην ελληνική μυθολογία με το όνομα **Ξάνθος** είναι γνωστά τα παρακάτω δύο διαφορετικά πρόσωπα:

* Ο Ξάνθος βασιλιάς των Θηβών, τον οποίο σκότωσε ο Μέλανθος, πατέρας του Κόδρου, σε μονομαχία. Έζησε γύρω στο 1100 π.Χ.  Προσπαθώντας να λύσει τις μεθοριακές διαφορές μεταξύ  Αθηναίων  και Θηβαίων  στα σύνορα της Βοιωτίας, πρότεινε για να αποφύγουν  τον πόλεμο και να μη χυθεί πολύ αίμα, να μονομαχήσουν οι δύο βασιλιάδες. Ο τότε βασιλιάς της Αθηνας Θυμοίτης, γιος του Οξύντου, θεώρησε σκόπιμο να μη μονομαχήσει ο ίδιος και στη θέση του  μονομάχησε ο Μέλανθος, γιος του Ανδροπόμπου, βασιλιάς της Μεσσηνίας. (Ο Μέλανθος είχε βρεθεί τότε στην Αθήνα μαζί με όλη του την οκογένεια και πολλούς Μεσσηνίους επειδή είχε κατακτηθεί η χώρα τους από τους Δωριείς).  Στη μονομαχία ο Μέλανθος σκότωσε τον Ξάνθο και οι Αθηναίοι τον αναγόρευσαν βασιλιά τους Σύμφωνα με άλλη παράδοση  τον σκότωσε με δόλιο τρόπο ο Ανδρόπομπος, γιος του Βώρου και πατέρας του Μέλανθου.
*Ο γιος του Ερύμανθου και εγγονός του Αρκάδα. Σύμφωνα με μία μυθολογική εκδοχή είχε μια κόρη την Ψωφίδα, από την οποία πήρε το όνομά της η ομώνυμη πόλη της Αρκαδίας.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Κατηγορία:Μυθικοί βασιλείς της Θήβας
Μπράιαν Λίτρελ

Ο **Μπράιαν Λίτρελ** (*Brian Thomas Littrell*, 20 Φεβρουαρίου 1975), είναι Αμερικανός τραγουδιστής, στιχουργός και ηθοποιός. Έγινε γνωστός κυρίως για την συμμετοχή του στους Backstreet Boys των οποίων είναι μέλος.

Επίσης κάνει καριέρα στον χώρο της σύγχρονης Χριστιανικής μουσικής όπου το 2006 κυκλοφόρησε το σόλο άλμπουμ *Welcome Home (You)*. 

## Βιογραφία
Ο Λίτρελ, γεννήθηκε το 1975 στο Λέξινγκτον του Κεντάκι, όπου και μεγάλωσε. Γονείς του είναι ο Χάρολντ Μπέικερ Λίτρελ τζ. και η Τζάκι Φοξ. 

Είναι μέλος των Backstreet Boys από το 1993, ενώ από το 2004 κάνει καριέρα στην σύγχρονη Χριστιανική μουσική. Ο Κέβιν Ρίτσαρντσον (επίσης μέλος των Backstreet Boys), είναι πρώτος ξάδερφος με τον Μπράιαν Λίτρελ. 

### Προσωπικά στοιχεία
Είναι παντρεμένος από το 2000, με την Λέιαν Ουάλλας, και έχουν έναν γιό, τον Μπέιλι Λίτρελ (γ.2002), ο οποίος είναι μουσικός της Κάντρι. Στα 15 του, ήθελε να ασχοληθεί με το μπάσκετ, όμως είχε ύψος 1,70 οπότε στράφηκε στη μουσική. Σήμερα έχει ύψος 1,72 εκατοστά.  

## Δισκογραφία

### Άλμπουμ
**Welcome Home* (2006)
**Brian Littrell's Family Christmas* (2010)
**Christmas with the Littrells* (2011)

#### Σινγκλς

* "In Christ Alone" (2005)
* "Welcome Home (You)" (2006)
* "Wish" (2006)
* "Over My Head" (2007)
* "By His Wounds" (ft. Mac Powell, Mark Hall and Steven Curtis Chapman) (2007)

## Δείτε ακόμα

* **[[Backstreet Boys]]**

## Υποσημειώσεις και παραπομπές


## Εξωτερικοί σύνδεσμοι

*Επίσημη σελίδα
*Η επίσημη σελίδα του Μπράιαν Λίτρελ στο Myspace

Κατηγορία:Ποπ μουσικοί
Κατηγορία:Αμερικανοί τραγουδιστές
Κατηγορία:Αμερικανοί στιχουργοί
Κατηγορία:Χριστιανική μουσική
Κατηγορία:Μέλη των Backstreet Boys
Ετεροφωνία

Θα μπορούσαμε να ορίσουμε γενικά την **ετεροφωνία** ως μία τεχνική εμπλουτισμού μιας βασικής μελωδικής ιδέας, όταν αυτή συγχρόνως εκτελείται από πολλούς εκτελεστές, έτσι ώστε αν απομονώσουμε κάθε έναν από τους εκτελεστές θα αναγνωρίσουμε ότι εκτελεί την βασική μελωδική ιδέα, όταν όμως τους ακούμε όλους μαζί, έχουμε την αίσθηση ότι υπάρχουν μεταξύ των μικροδιαφοροποιήσεις και παρ' όλα αυτά συνολικά αισθανόμαστε ότι η βασική μελωδική ιδέα δεσπόζει.  

Για να κατανοήσουμε την τεχνική αυτή, ας φανταστούμε μία καμπύλη γραμμή τυπωμένη σε ένα χαρτί και η οποία εκπροσωπεί τη βασική μελωδική ιδέα. Αν ζητήσουμε από πέντε ανθρώπους, να ακολουθήσουν πάνω στο χαρτί ο καθένας με ένα μολύβι το ίχνος αυτής της γραμμής, θα πάρουμε 5 μολυβένιες  γραμμές, διαφορετικές μεν, που ωστόσο σχηματικά θα συγκλίνουν στην αρχική τυπωμένη γραμμή. 

Ουσιαστικά, η ετεροφωνία, ως ομαδική μουσική πρακτική πρωτόγονων ομάδων, είναι αρχαιότερη της μονοφωνίας, υπό την έννοια ότι η ακριβής, η πανομοιότυπη, η ομαδική μονοφωνική εκτέλεση μιας μελωδίας έχει υψηλότερες τεχνικές απαιτήσεις από την ετεροφωνική πρακτική. Υπ' αυτή την έννοια, η μονοφωνία έπεται ιστορικά της πρωτόγονης ετεροφωνίας, ως μία καινοτόμος πρακτική αναζήτησης ή και επίδειξης μιας υψηλής μουσικής πειθαρχίας. Σε πολιτισμούς μουσικά εξελιγμένους, όπως ο αρχαιοελληνικός, η ετεροφωνία είναι τεχνική  συνειδητά πλέον διαφοροποιημένη από την μονοφωνία (όχι δηλαδή αποτέλεσμα άτεχνης προσπάθειας για μονοφωνία). 

Δίνοντας λοιπόν έναν πιο περιεκτικό ορισμό θα λέγαμε ότι **ετεροφωνία** είναι η τεχνική εκείνη κατά την οποία συνεκφέρονται  μικροπαραλλαγές μιας βασικής μελωδικής ιδέας που αφηρημένα δεσπόζει. Ωστόσο αυτο δεν σημαίνει οτι μπορούμε να επιτύχουμε μία μουσικά σωστή και μελωδική ετεροφωνία βασισμένοι στον αυτοσχεδιασμό των φωνών και των μουσικών οργάνων. Βασική προϋπόθεση είναι η σωστή εκτέλεση των μουσικών φθόγγων και η τήρηση των κανόνων της αρμονίας. Με άλλα λόγια, ο μαέστρος θα πρέπει να στηρίζει αλλά οχι να στηρίζεται στον αυτοσχεδιασμό των φωνών, ετσι ωστε να αποφύγει την πιθανή παράβαση της μουσικής αρμονίας και αντίστιξης.

Κατηγορία:Μουσική θεωρία
13 Ηγερία

Η **Ηγερία (Egeria)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,74. Ανακαλύφθηκε το 1850 από τον Ανιμπάλε ντε Γκάσπαρις, που παρατηρούσε από τη Νάπολη, και έλαβε το όνομα της συζύγου του Νουμά Πομπιλίου, του δεύτερου  βασιλιά της Ρώμης.

Η μέση διάμετρος της Ηγερίας υπολογίσθηκε, από την επιπρόσθηση ενός αστέρα στις 8 Ιανουαρίου 1992, σε 217 επί 196 χλμ. (μέση 207,6 χλμ.), δηλαδή ένα σχήμα αρκετά κοντά στο σφαιρικό για τις διαστάσεις της. Η μάζα της εκτιμάται σε 9,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ηγερίας εκτιμάται σε 5,8 cm/sec², δηλαδή η βαρύτητα εκεί είναι 170 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 110 m/sec.

Ο φασματικός τύπος της Ηγερίας είναι **G** (ανθρακούχος με πυριτικά), όπως της Δήμητρας. Το άλβεδό της είναι συνακόλουθα χαμηλό (0,083) και η μέση θερμοκρασία στην επιφάνειά της εκτιμάται σε 99 βαθμούς Κελσίου κάτω από το μηδέν.

Η Ηγερία περιστρέφεται γύρω από τον εαυτό της μία φορά κάθε 7 ώρες και 3 λεπτά.

## Παραπομπές


Ηγερια
60 Ηχώ

Η **Ηχώ** (*Echo*) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,21. Ανακαλύφθηκε το 1860 από τον Αμερικανό αστρονόμο Τζέιμς Φέργκιουσον, που παρατηρούσε από την Ουάσινγκτον (ο τρίτος και τελευταίος αστεροειδής που ανεκάλυψε ο συγκεκριμένος αστρονόμος), και έλαβε το όνομα μιας Νύμφης της ελληνικής μυθολογίας.

## Φυσικά χαρακτηριστικά
Η μέση διάμετρος της Ηχούς υπολογίζεται σε 60,2 χλμ., ενώ η μάζα της εκτιμάται σε 230 τρισεκατομμύρια τόνους. Η μέση επιτάχυνση της βαρύτητας στον ισημερινό της Ηχούς εκτιμάται σε 1,68&nbsp;cm/sec², δηλαδή η βαρύτητα εκεί είναι 584 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 31,8 m/sec (114 χιλιόμετρα την ώρα).

Ο φασματικός τύπος της Ηχούς είναι **S** (λιθώδης). Το άλβεδό της είναι 0,254 και η μέση θερμοκρασία στην επιφάνειά της εκτιμάται σε 93 βαθμούς Κελσίου κάτω από το μηδέν.

Η Ηχώ περιστρέφεται γύρω από τον εαυτό της μία φορά κάθε 25 ώρες και 12,5 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηχω
Τόνος (ήχος)

Στη μουσική, ο όρος **τόνος**, προέρχεται από την θεωρία της χορδής, σύμφωνα με την οποία το μουσικό (*τονικό* όπως λέγεται) ύψος που παράγεται από χορδές κατασκευασμένες από το ίδιο υλικό, καθορίζεται από τρεις παράγοντες: α) το πάχος της κάθε χορδής, β) το μήκος της κάθε χορδής και γ) την τάση της κάθε χορδής. Η τάση της κάθε χορδής καθορίζεται από το πόση δύναμη έχει εφαρμοστεί κατά το χόρδισμά της (κούρδισμα) μέσω των κλειδιών (αρχαιοελληνικών κολάφων). Χορδές λοιπόν, κατασκευασμένες από το ίδιο υλικό, έχοντας το ίδιο μήκος και το ίδιο πάχος, παράγουν διαφορετικά μουσικά ύψη (μουσικές συχνότητες), ανάλογα με το πόσο τεντωμένες είναι. Τα διαφορετικά αυτά ύψη ονομάζονται στην μουσική ορολογία *φθόγγοι* ή *τόνοι*.

## Στη μουσική ορολογία
Ο όρος τόνος έχει επικρατήσει στη μουσική ορολογία να αναφέρεται στο μείζον διάστημα δευτέρας (αγγλ. major second), το οποίο ακριβέστερα ονομάζεται μείζων τόνος. Το διάστημα αυτό εκπεφρασμένο ως μαθηματικός λόγος είναι 8:9, που συνεπάγεται ότι δύο χορδές (από το ίδιο υλικό, με το ίδιο πάχος και την ίδια τάση), όπου η μία έχει μήκος 90 cm και η άλλη 80 cm (δηλαδή 8/9 των 90 cm), θα παράγουν δύο διαφορετικούς φθόγγους που θα έχουν διαφορά, όπως ονομάζεται, ενός τόνου. Χαμηλότερος (βάσει του διαστήματος) θα είναι ο φθόγγος ο προερχόμενος από την χορδή των 90 cm, και ψηλότερος (κορυφή του διαστήματος) ο φθόγγος που προέρχεται από την χορδή των 80 cm. Στην ευρωπαϊκή μουσική διακρίνονται δύο είδη τόνων ο *μείζων τόνος* (8/9) και ο *ελάσσων τόνος*(9/10).

## Αρχαιότητα
Μεγάλη ποικιλία *τόνων* με την έννοια του μουσικού διαστήματος, απαντάται στους αρχαίους Έλληνες θεωρητικούς συγγραφείς. Ως *τόνους* ονομάζουν γενικώς τα διαστήματα που καθορίζονται από δύο διαδοχικούς φθόγγους κάποιας κλίμακας. Κατ' αυτόν τον τρόπο προκύπτουν πολλά είδη τόνων: τόνοι μείζονες, ελάσσονες, ελάχιστοι, υπερμείζονες. Η έκφραση όλων αυτών των τόνων με μαθηματικούς λόγους, ποικίλει μεταξύ των διαφόρων αρχαίων θεωρητικών συγγραφέων. Αντίστοιχα, και οι βυζαντινοί και οι μεταβυζαντινοί θεωρητικοί της εκκλησιαστικής μουσικής ακολουθούν την αρχαιοελληνική ορολογία για τον προσδιορισμό του *τόνου*, διαφοροποιούμενοι ως προς τον μαθηματικό προσδιορισμό των ποικιλιών του, και από τους αρχαίους Έλληνες θεωρητικούς, αλλά και μεταξύ των.

Ο όρος τόνος συνδυαζόμενος μάλιστα με τα επίθετα Δώριος, Φρύγιος, Λύδιος, κλπ, στην αρχαιοελληνική μουσική θεωρία, αλλά και σε ορισμένους θεωρητικούς της βυζαντινής μουσικής, σημαίνει κλίμακα, τρόπος, αρμονία.
## Παραπομπές

## Εξωτερικοί σύνδεσμοι

Κατηγορία:Μουσική θεωρία
Κατηγορία:Ήχος
130 Ηλέκτρα

Η **Ηλέκτρα (Elektra)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,12. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από τις ΗΠΑ, και έλαβε το όνομα της εκδικήτριας ηρωίδας της ελληνικής μυθολογίας.

Οι διαστάσεις της Ηλέκτρας εκτιμώνται σε 215 × 155 × 12 χλμ.. Η μάζα της υπολογίσθηκε με βάση την τροχιά του δορυφόρου της (βλ. παρακάτω) σε 12,8 τετράκις εκατομμύρια τόνους, πράγμα που αντιστοιχεί σε μεγάλη για αστεροειδή πυκνότητα: 3,8 γραμμάρια ανά κυβικό εκατοστό. Η μέση επιτάχυνση της βαρύτητας στον ισημερινό της Ηλέκτρας εκτιμάται σε 7&nbsp;cm/sec², δηλαδή η βαρύτητα εκεί είναι 140 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 130 m/sec.

Ο φασματικός τύπος της Ηλέκτρας είναι **G** (ανθρακούχος με πυριτικά, όπως και ο τύπος της Δήμητρας). Το άλβεδό της είναι 0,076 και η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν, αλλά η μέγιστη μπορεί να ανέλθει στους 23&nbsp;°C υπό το μηδέν.

Η Ηλέκτρα περιστρέφεται γύρω από τον εαυτό της μία φορά κάθε 5 ώρες και 31 λεπτά.

## Δορυφόρος
Στις 15 Αυγούστου 2003 ένας μικρός φυσικός δορυφόρος της Ηλέκτρας με απόλυτο μέγεθος 14,5 ανακαλύφθηκε από τους W.J. Merline, P.M. Tamblyn, C. Dumas, L.M. Close, C.R. Chapman και F. Menard με το τηλεσκόπιο Keck II της Χαβάης. Φέρει το προσωρινό «όνομα» **[[S/2003 (130) 1]]**. Η διάμετρός του εκτιμάται σε 4 χλμ. και περιφέρεται περί την Ηλέκτρα σε μέση απόσταση 1.170 χλμ. περίπου από την επιφάνειά της με ταχύτητα ως προς αυτή 23 m/sec (83 χιλιόμετρα την ώρα), συμπληρώνει δηλαδή μία περιφορά γύρω της σε λίγο λιγότερο από 4 γήινες ημέρες. Θεωρώντας παρόμοια σύσταση με την Ηλέκτρα, η μάζα του δορυφόρου πρέπει να ανέρχεται σε 400 δισεκατομμύρια τόνους.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηλεκτρα
Ερμάς (απελεύθερος)

Ο **Ερμάς** ήταν απελεύθερος Χριστιανός του 2ου αιώνα.

Ήταν αδελφός του επισκόπου της Ρώμης Πίου. Δεν έλαβε μόρφωση καθώς ενώ ήταν ακόμα παιδί πουλήθηκε σαν σκλάβος και στάλθηκε στη Ρώμη. Αποτελεί τον χαρακτήρα του οποίου η δράση περιγράφεται στο βιβλίο *[[Ποιμήν]]*, στον οποίο αποδίδεται και η συγγραφή του, μέσα στο οποίο διεκδικεί τον τίτλο του προφήτη.

Δεν θα πρέπει να συγχέεται με τον Βιβλικό Ερμά που αναφέρεται στην Προς Ρωμαίους 16:14.

## Υποσημειώσεις

## Εξωτερικοί σύνδεσμοι
* 

Κατηγορία:Αποστολικοί Πατέρες
Κατηγορία:Εκκλησιαστικοί συγγραφείς
Ποιμήν

Ο **Ποιμήν** ή **Ποιμήν του Ερμά** είναι ένα βιβλίο του 2ου μ.Χ. αιώνα που αποδίδεται στον Αποστολικό πατέρα Ερμά, και σώζεται μέχρι σήμερα. Το βιβλίο γράφτηκε στη Ρώμη στα ελληνικά.
## Περιεχόμενο
Ο *Ποιμήν* αποτελείται από μια σειρά αποκαλύψεων, που έκαναν στο συγγραφέα δύο ουράνια όντα, υπό την μορφή μια ηλικιωμένης γυναίκας το πρώτο και ενός βοσκού το δεύτερο. Ο κύριος σκοπός των πέντε *Οράσεων*, των δώδεκα *Εντολών* και των δέκα *Παραβολών* που περιλαμβάνονται στο βιβλίο είναι να κηρύξουν μετάνοια. Κάποιες λεπτομέρειες που περιέχονται στο  βιβλίο, δίνουν μια ενδιαφέρουσα εικόνα για τη ζωή της εκκλησίας της Ρώμης στο πρώτο μισό του 2ου μ.Χ. αιώνα.

## Συγγραφέας
Λόγω της μορφής και του περιεχομένου του αλλά και λόγω έλλειψης εξωτερικών μαρτυριών η ταυτοποίηση του συγγραφέα είναι δύσκολη. Βάσει εσωτερικών κριτηρίων ερευνητές μίλησαν για τη διάκριση του έργου σε τρία μέρη, άρα και για τρεις συγγραφείς αντίστοιχα, ενώ άλλοι επικαλέστηκαν τα γλωσσικά επιχειρήματα για να θεμελιώσουν την άποψη περί περισσοτέρων του ενός συγγραφέων.
## Παραπομπές

## Εκδόσεις του Ποιμένος του Ερμά σε νεοελληνική απόδοση

*Ποιμήν του Ερμά, Αποστολικοί Πατέρες ,τομ.4, εισαγωγή,μτφρ,σχόλια, Παναγιώτης Παπαευαγγέλου, εκδ.Ελευθέριος Μερετάκης-*Το Βυζάντιον*,Θεσσ/ίκη, 1994, σελ.16-18,380-592 
## Πηγή
*Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.189-193
Κατηγορία:Χριστιανικά κείμενα
Ιωάννης Ε΄ Ιεροσολύμων

Ο Πατριάρχης **Ιωάννης Ε΄** ποίμανε τη Σιωνίτιδα Εκκλησία κατά το διάστημα 706-735.

Υπήρξε πολέμιος της Εικονομαχίας και κατά τη διάρκεια της αρχιερατείας του συγκάλεσε τοπική σύνοδο στα Ιεροσόλυμα, στην οποία την αναθεμάτισε ως αίρεση. Κάποια έργα που φέρονται υπό το όνομα του Ιωάννη Δαμασκηνού αποδίδονται από πολλούς μελετητές στον πατριάρχη.

Ιωαννης Ιερ
Ιωαννης 05
23 Θάλεια

Η **Θάλεια (Thalia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,95. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα της Μούσας της κωμωδίας στην ελληνική μυθολογία. Το φωτεινότερο φαινόμενο μέγεθος που μπορεί να έχει η Θάλεια όπως φαίνεται από τη Γη είναι 9,18, δηλαδή είναι μόλις ορατή με κιάλια.

Η μέση διάμετρος της Θάλειας είναι 107,5 χλμ. Η μάζα της εκτιμάται σε 1,3 τετράκις εκατομμύριο τόνους, πράγμα που αντιστοιχεί σε πυκνότητα 2 γραμμάρια ανά κυβικό εκατοστό. Η μέση επιτάχυνση της βαρύτητας στον ισημερινό της Θάλειας εκτιμάται σε 3 cm/sec², δηλαδή η βαρύτητα εκεί είναι 327 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 57 m/sec.

Ο φασματικός τύπος της Θάλειας είναι **S** (λιθώδης). Το γεωμετρικό άλβεδό της είναι 0,254 και η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.

Η Θάλεια περιστρέφεται γύρω από τον εαυτό της μία φορά κάθε 12 ώρες και 18,5 λεπτά.

## Παραπομπές


## Εξωτερικοί σύνδεσμοι
* Προσομοίωση της τροχιάς από το JPL (Java) / Εφημερίδα

Θαλεια
Ασωπός (μυθολογία)

Ο **Ασωπός ** ήταν θεός του ομώνυμου ποταμού της Βοιωτίας.

Ήταν γιος του Ποσειδώνα και της Πηρώς ή του Ωκεανού και της Τηθύος ή του Δία και της Ευρυνόμης. Σύζυγός του ήταν η Μετώπη, κόρη του Λάδωνα. Εγγονός του ήταν ο Αιακός.

Είχε πολλά παιδιά : τον Πελασγό, τον Ισμηνό, τη Σινώπη, την Πειρήνη, τη Θήβη, τη Θεσπία, τη Χαλκίδα, την Αίγινα, τη Φιλύρα, την Τανάγρα, την Κόμβη, την Ορνία, την Αντιόπη, την Άρπινα, την Ευάδνη, την Εύβοια, την Ισμήνη, την Κέρκυρα, την Κλεώνη, τη Νεμέα, την Πλάταια, τη Ρόδη και τη Σαλαμίνα.

Οι Πλαταιείς θεωρούσαν τον Ασωπό παλιότερο βασιλιά τους από τον Κιθαιρώνα.
Όταν συνάντησε τον βασιλιά της Κορίνθου Σίσυφο και τον ρώτησε ποιος απήγαγε την Αίγινα, για να τον ευχαριστήσει του χάρισε μια πηγή στην Ακροκόρινθο.

## Παραπομπές


Κατηγορία:Μυθικοί βασιλείς της Κύπρου
Κατηγορία:Ποτάμιες θεότητες της ελληνικής μυθολογίας
Κατηγορία:Μυθικοί βασιλείς των Πλαταιών
Κατηγορία:Παιδιά του Ποσειδώνα
88 Θίσβη

Η **Θίσβη (Thisbe)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,04. Ανακαλύφθηκε το 1866 από τον Γερμανοαμερικανό αστρονόμο Κρίστιαν Χάινριχ Φρήντριχ Πέτερς, που παρατηρούσε από το Κλίντον της πολιτείας της Νέας Υόρκης (ΗΠΑ), και έλαβε το όνομα της ηρωίδας ενός ρωμαϊκού μύθου.

## Φυσικά χαρακτηριστικά
Η μέση διάμετρος της Θίσβης υπολογίσθηκε από μία επιπρόσθηση αστέρα στις 7 Οκτωβρίου 1981 σε 232 χλμ., ενώ η μέχρι τότε αποδεκτή τιμή ήταν 200,6 χλμ. Η μάζα της εκτιμάται σε 8,5 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Θίσβης εκτιμάται σε 5,6&nbsp;cm/sec², δηλαδή η βαρύτητα εκεί είναι 175 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 106 m/sec (382 χιλιόμετρα την ώρα).

Ο φασματικός τύπος της Θίσβης είναι γενικώς ανθρακούχος (**CF** κατά Tholen,  **B** κατά SMASSII). Το γεωμετρικό άλβεδό της είναι 0,067 και η μέση θερμοκρασία στην επιφάνειά της εκτιμάται σε 106 βαθμούς Κελσίου κάτω από το μηδέν.

Η Θίσβη περιστρέφεται γύρω από τον εαυτό της μία φορά κάθε 6 ώρες και 2,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θισβη
115 Τάιρα

Η **Τίρα** (*Thyra*) είναι ένας αρκετά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,51. Ανακαλύφθηκε το 1871 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της συζύγου του βασιλιά της Δανίας Γκορμ του πρεσβυτέρου.

## Φυσικά χαρακτηριστικά
Η μέση διάμετρος της Τίρα είναι 79,8 χλμ. Η μάζα της εκτιμάται σε 530 τρισεκατομμύρια τόνους. Η μέση επιτάχυνση της βαρύτητας στον ισημερινό της Θύρας εκτιμάται σε 2,2&nbsp;cm/sec², δηλαδή η βαρύτητα εκεί είναι 440 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 42 m/sec.

Ο φασματικός τύπος της Τίρα είναι άγνωστος. Το γεωμετρικό άλβεδό της είναι 0,275 και η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

Η Τίρα περιστρέφεται γύρω από τον εαυτό της μία φορά κάθε 7 ώρες και 14,5 λεπτά. Η μέση ταχύτητά της καθώς περιφέρεται γύρω από τον Ήλιο ανέρχεται σε 19,1&nbsp;km/sec (68.900 χιλιόμετρα την ώρα).

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ταιρα
Ανθούπολη

Με την ονομασία **Ανθούπολη** υπάρχουν τα εξής ελληνικά τοπωνύμια:

*Χωριά:
** Ανθούπολη Ευβοίας
**Ανθούπολη Θεσσαλονίκης
**Ανθούπολη Λευκωσίας
**Ανθούπολη (Κάτω Πολεμίδια)

*Συνοικίες:
**Ανθούπολη Πάτρας, συνοικία της Πάτρας
**Ανθούπολη Αττικής, συνοικία του Περιστερίου 
**Ανθούπολη Λάρισας, συνοικία της Λάρισας
**Ανθούπολη Ιωαννίνων, συνοικία των Ιωαννίνων

Κατηγορία:Αποσαφηνίσεις ελληνικών τοπωνυμίων
Kamov Ka-25

Το **Kamov Ka-25** (ονομασία ΝΑΤΟ *Hormone*) είναι ρωσικό ελικόπτερο ναυτικής συνεργασίας.

## Σχεδίαση και εξέλιξη
Το **Ka-25** σχεδιάστηκε και κατασκευάστηκε από τη Ρωσική εταιρία Kamov και πέταξε πρώτη φορά το 1961. Όμοια με άλλα στρατιωτικά ελικόπτερα της Kamov έχει ομοαξονικό κύριο στροφείο, εξαλείφοντας την ανάγκη για χρήση ουραίου στροφείου. Ανήκει στην κατηγορία των ελαφρών ανθυποβρυχιακών ελικοπτέρων, μαζί με τα δυτικά SH-2 Seasprite, Westland Wasp και Westland Lynx, ενώ αντικαταστάθηκε από το Kamov Ka-27 *Helix*. Κατασκευάστηκαν περίπου 140 Ka-25 μεταξύ του 1966 και του 1973.

## Εκδόσεις
* **Ka-25PL** και **Ka-25BSh** (*Hormone-A*): Εκδόσεις που χρησιμοποιήθηκαν σε ρόλους ανθυποβρυχιακού πολέμου, εξοπλισμένα με ραντάρ, βυθιζόμενο σόναρ και συρόμενη συσκευή ανίχνευσης μαγνητικών ανωμαλιών (MAD) και οπλισμένο με τορπίλες και βόμβες βυθού (συμβατικές και πυρηνικές) 
* **Ka-25T** (*Hormone-B*): Έκδοση καθοδήγησης πυραύλων πέρα από τον ορίζοντα (σημαδεύοντας εχθρικά πλοία με το ραντάρ του) 
* **Ka-25PS** (*Hormone-C*): Έκδοση έρευνας και διάσωσης 
* **Ka-25BShZ**: Έκδοση ναρκαλιείας – εκκαθάρισης ναρκοπεδίων
* **Ka-25B** (*Hormone-A*): Έκδοση ανθυποβρυχιακού πολέμου 
* **Ka-25F**: Προτεινόμενη επιθετική έκδοση 
* **Ka-25V**: Πολιτική έκδοση ιπτάμενου γερανού. Δεν προχώρησε πέρα από το στάδιο του πρωτοτύπου 
* **Ka-25TL**: Έκδοση καθοδήγησης πυραύλων. Επίσης γνωστό ως **Ka-25TI** και **Ka-25IV**

## Χρήστες
thumb|300px|right|Ka-25 Hormone του Σοβιετικού Ναυτικού
* 
* 
* 
* 
* 
* 

## Συγκρίσιμα ελικόπτερα
* SH-2 Seasprite
* Westland Wasp
* Westland Lynx

## Πηγές



## Εξωτερικοί σύνδεσμοι

* Το Kamov Ka-25 στο rotorhead.org
* Το Kamov Ka-25 στο kamov.net
* Το Kamov Ka-25 στο battle-fleet.com 
* Το Kamov Ka-25 στο bharat-rakshak.com
* Το Kamov Ka-25 στο aviastar.org
* Φωτογραφίες του Kamov Ka-25 στο airliners.net

K
K
Σταθμός αριθμών Lincolnshire Poacher

Ο σταθμός **Lincolnshire Poacher** (αγγλ. *ο λαθροκυνηγός του [[Λινκολνσάιρ]]*) είναι ένας μυστηριώδης ραδιοφωνικός σταθμός που εκπέμπει στα βραχέα κύματα. Το σήμα του είναι πολύ ισχυρό και στις μεταδόσεις του απαγγέλλονται συνέχεια αριθμοί. Είναι ένας γνωστός σταθμός αριθμών. 
Ονομάζεται έτσι, επειδή έχει για χαρακτηριστικό σήμα αναγνώρισης την μελωδία του ομώνυμου σκωτσέζικου παραδοσιακού εμβατηρίου, *Lincolnshire Poacher*.
Πιστεύεται ότι ο σταθμός ανήκει μάλλον στην βρετανική μυστική υπηρεσία MI6 και προέρχεται από το νησί της Κύπρου, και πιθανότατα, από μια από τις διάφορες κεραίες που βρίσκονται στη βάση Ακρωτηρίου.

Το πρόγραμμα του σταθμού αποτελείται από μια συνεχή απαγγελία διάφορων αριθμών. Οι αριθμοί απαγγέλλονται από μια συνθετική φωνή εκφωνήτριας με αγγλική προφορά και σχηματίζουν ομάδες πέντε αριθμών, π.χ. "3-9-7-1-5", κ.λπ. Κάθε ομάδα επαναλαμβάνεται μια φορά, και μετά ακολουθεί η επόμενη ομάδα. Αξιοσημείωτο είναι, ότι στον τελικό αριθμό κάθε ομάδας η φωνή είναι ανυψωμένη. Ακούστε εδώ το ηχογραφημένο απόσπασμα μιας εκπομπής. 

Ένας παρόμοιος σταθμός με το ίδιο σχήμα και την ίδια μελωδία υπάρχει και στην Ασία. Λέγεται Cherry Ripe και πιστεύεται ότι ο ραδιοφωνικός σταθμός βρίσκεται στο Γκουάμ.

## Ωράριο εκπομπής
Το παρόν ωράριο αντιστοιχεί στις εκπομπές που γίνανε τον Ιανουάριο του 2006. Οι ώρες που αναφέρονται είναι UTC, οι συχνότητες είναι στα MHz.

## Παραπομπές

## Εξωτερικοί σύνδεσμοι
* The Lincolnshire Poacher station profile on SpyNumbers
* The Lincolnshire poacher
* BBC Radio documentary

Κατηγορία:Ραδιοφωνικοί σταθμοί
Κατηγορία:Κρυπτογραφία
Lin
Δήμος Καμένων Βούρλων (1964–2010)

Τα **Καμένα Βούρλα** ήταν δήμος του νομού Φθιώτιδας, που συστάθηκε με το σχέδιο Καποδίστριας το 1997. Καταργήθηκε το 2010 με την εφαρμογή του σχεδίου Καλλικράτης και αποτέλεσε τμήμα του νέου δήμου Μώλου-Αγίου Κωνσταντίνου που μετονομάστηκε το 2018 σε "Δήμος Καμένων Βούρλων" με δημοσίευση στην εφημερίδα της κυβερνήσεως (ΦΕΚ 133Α /19-7-2018 ν.4555/2018 άρθρο 221, παρ.4). Βρισκόταν στον Μαλιακό κόλπο και δίπλα στην Εθνική Οδό από Αθήνα προς Λαμία, 160 χιλιόμετρα από την πρωτεύουσα.

Στα όρια του βρίσκονταν οι ομώνυμες ιαματικές πηγές.

Στις 26 Ιανουαρίου του 2008 θεμελιώθηκε στα Καμένα Βούρλα το Κέντρο Υγείας Καμένων Βούρλων.

Ο δήμος περιελάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Καμένων Βούρλων Φθιώτιδας|Δ.δ. Καμένων Βούρλων]] ** [ 2.848 ]
::*  τα Καμένα Βούρλα [ 2.742 ]
::*  η Καρυά [ 106 ]
: ** [[Δημοτικό διαμέρισμα Καινουργίου Φθιώτιδας|Δ.δ. Καινουργίου]] ** [ 1.384 ]
::*  το Καινούργιον [ 1.219 ]
::*  η Αγία Αικατερίνη [ 138 ]
::*  το Νέο Θρόνιο [ 27 ]
: ** Δ.δ. Ρεγκινίου  ** -- το Ρεγκίνιον [ 832 ]

## Παραπομπές


## Σύνδεσμοι (Links)
*Διαδικτυακός τόπος των Καμένων Βούρλων - Πληροφορίες , νέα , ειδήσεις και πλήρης τουριστικός οδηγός της περιοχής

Καμενα
Σημαία της Μαρτινίκας

Η **σημαία της [[Μαρτινίκα|Μαρτινίκας]]** αποτελείται από δύο ισομεγέθεις οριζόντιες λωρίδες, χρώματος πρασίνου (στην κορυφή) και μαύρου, με ένα κόκκινο ισοσκελές τρίγωνο, που στηρίζεται στην πλευρά που κυματίζει η σημαία. Η σημαία της Γαλλίας πάντα κυματίζει με τη σημαία της Μαρτινίκας στα κυβερνητικά κτήρια και σε επίσημες περιστάσεις καθώς αποτελεί μία από τις υπερπόντιες περιοχές της Γαλλίας.

Το 2022, το νησί ξεκίνησε μια νέα δημόσια ψηφοφορία για την υιοθέτηση μίας επίσημης σημαίας και εθνικού ύμνου. Οι νικητές ανακοινώθηκαν στις 16 Ιανουαρίου του 2023 αλλά η επιλεγμένη σημαία αποσύρθηκε κατόπιν αιτήματος του σχεδιαστή της μετά από κατηγορίες για λογοκλοπή. Έτσι, αποφασίστηκε πως η σημαία που ήρθε δεύτερη στην ψηφοφορία, η οποία ήταν ήδη καθιερωμένη και σε χρήση από μερικούς πολίτες ως εθνικιστική σημαία, θα περνούσε από επιτροπή για έγκριση στις 2 Φεβρουαρίου. Εγκρίθηκε από τη Βουλή της Μαρτινίκας με 44 ψήφους υπέρ και μία αποχή.

## Η σημαία των φιδιών
thumb|right|200px|Η «σημαία των φιδιών» του 1766.

Η σημαία των φιδιών της Μαρτινίκας ήταν μια ιστορική σημαία που χρησιμοποιήθηκε ανεπίσημα ως το 2019. Χρονολογείται από διάταγμα της 4ης Αυγούστου του 1766, που καθορίζει ότι τα σκάφη στις γαλλικές αποικίες της Μαρτινίκας και της Αγίας Λουκίας έπρεπε να κυκλοφορούν με τη σημαία της Γαλλίας, η οποία ήταν την περίοδο εκείνη ένας λευκός σταυρός σε μπλε φόντο, με φίδια σε κάθε τέταρτο του σταυρού, σε σχήμα L (για το «Λουκία»). Τα φίδια στη σημαία είναι οχιές fer-de-lance (τριγωνοκέφαλοι, *Bothrops lanceolatus*, γαλλικά *trigonocéphale*) είδη ενδημικά στη Μαρτινίκα.

## Άλλες σημαίες

Αρχείο:Flag of the UNIA.svg|Η σημαία του αυτονομιστικού κινήματος UNIA
Αρχείο:MARTINIQUE TAEKWONDO DRAPEAU.svg|Σημαία της αντιπροσωπείας της Μαρτινίκας σε διεθνείς αγώνες του τάε κβο ντο.


## Παραπομπές


## Εξωτερικοί σύνδεσμοι

* Η σημαία της Μαρτινίκας στις Σημαίες του Κόσμου

Μαρτινίκα
Κατηγορία:Μαρτινίκα
Λεμπίρα

μικρογραφία|Φωτογραφία μίας Λεμπίρας
Το **λεμπίρα** (*lempira*, κωδικός ISO 4217: HNL) είναι το νόμισμα της Ονδούρας και υποδιαιρείται σε 100 σεντάβος (centavos). Ονομάστηκε έτσι από το φύλαρχο (κασίκε) Λεμπίρα των ιθαγενών Λένκα ο οποίος έζησε το 16ο αιώνα και ηγήθηκε της αποτυχημένης εξέγερσης εναντίον των Ισπανών κονκισταδόρων. Είναι εθνικός ήρωας και τιμάται τόσο στο χαρτονόμισμα του 1 λεμπίρα όσο και στα κέρματα των 20 και των 50 σεντάβος.

## Ιστορία
Το λεμπίρα εισήχθη το 1931, αντικαθιστώντας το Πέσο της Ονδούρας, με ίση αξία. Στα τέλη της δεκαετίας του 1980, η ισοτιμία ήταν 2 λεμπίρα για 1 Δολάριο των ΗΠΑ. Το 2006 το λεμπίρα έχει την ισοτιμία 18,8932 λεμπίρα για 1 δολάριο έναντι του αμερικανικού δολαρίου.

## Κέρματα
Το 1931 κυκλοφόρησαν κέρματα σε ονομαστική αξία των 5, 20 και 50 σεντάβος και του 1 λεμπίρα. Ακολούθησαν τα κέρματα των 1, 2 και 10 σεντάβος τα έτη 1935, 1939 και 1932 αντίστοιχα. Το 1937 σταμάτησε η παραγωγή ασημένιων κερμάτων του 1 λεμπίρα και τα υπόλοιπα ασημένια κέρματα (των 20 και των 50 σεντάβος) αντικαταστάθηκαν από χαλκονικέλινα το 1967.

## Τραπεζογραμμάτια

Η Τράπεζα της Ονδούρας και η *Banco Atlantida* τύπωσαν τα πρώτα χαρτονομίσματα λεμπίρα το 1932 σε ονομαστική αξία των 1, 2, 5, 10 και 20 λεμπίρα. Η Κεντρική Τράπεζα της χώρας ανέλαβε εν συνεχεία την έκδοση των χαρτονομισμάτων, το 1950, εισάγοντας τραπεζογραμμάτια των 50 λεμπίρα το 1951. Το 1975 προστέθηκαν τα χαρτονομίσματα των 100 λεμπίρα και στη συνέχεια αυτά των 500 λεμπίρα το 1995.

## Παραπομπές


## Εξωτερικοί σύνδεσμοι

* Χαρτονομίσματα της Ονδούρας

Κατηγορία:Οικονομία της Ονδούρας
Λεμπιρα
Αλκαίος (μυθολογία)

Με το όνομα **Αλκαίος** αναφέρονται στην ελληνική μυθολογία τρία διαφορετικά πρόσωπα, τα εξής:

# Γιος του Περσέα και της Ανδρομέδας, αδελφός του Ηλεκτρύωνα, του Σθενέλου, του Ελείου, του Μήστορα και της Γοργοφόνης. Ο Αλκαίος αυτός γεννήθηκε στις Μυκήνες (Απολλόδ. Β 4,5) και έλαβε ως σύζυγό του την Αστυδάμεια, κόρη του Πέλοπα. Παιδιά τους ήταν η Αναξώ και ο Αμφιτρύωνας, ο σύζυγος της μητέρας του Ηρακλή, της Αλκμήνης. Από αυτό το γεγονός, ο Ηρακλής αναφέρεται με το επίθετο **Αλκείδης** και κατά τον δωρικό τύπο **Αλκίδας**. Κάποιες άλλες παραδόσεις όμως αναφέρουν ως σύζυγο του Αλκαίου την Λαονόμη, κόρη του Γουνέα από τον Φενεό (Παυσανίας, Η 14, 2), ή την Ιππονόμη, κόρη του Μενοικέως και της Λυσιδίκης, αδελφής της Αστυδάμειας. Ο Παυσανίας, η *[[Βιβλιοθήκη Απολλοδώρου]]* και το Λεξικό της Σούδας αναφέρουν αυτόν τον Αλκαίο και με το όνομα **Αλκεύς**.
# Γιος του Ηρακλή και της βασίλισσας της Λυδίας Ομφάλης (ή κάποιας δούλης του). Κατά τον Ηρόδοτο (Α 7-14), από τον Αλκαίο αυτό άρχισε η *δεύτερη* δυναστεία της Λυδίας, η δυναστεία των Ηρακλειδών, τελευταίος βασιλιάς της οποίας ήταν ο Κανδαύλης.
# Γιος του Ανδρόγεω και εγγονός του Μίνωα. Ο Διόδωρος (Ε 79) και η *[[Βιβλιοθήκη Απολλοδώρου]]* (Β 5, 9, 13) αναφέρουν ότι υπήρξε στρατηγός του Ραδαμάνθυος, ο οποίος του προσέφερε τη νήσο Πάρο ως αμοιβή για τις πολλές του υπηρεσίες προς αυτόν. Ο Ηρακλής, αφού σκότωσε τον πατέρα και τον αδελφό του, έδιωξε και τον ίδιο από το νησί. Τότε ο Αλκαίος εγκαταστάθηκε στη Θάσο και έγινε ηγεμόνας της.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Ηρακλείδες
Κατηγορία:Αρχαίοι Αργείοι
Κατηγορία:Αρχαίοι Αρκάδες
Κατηγορία:Αρχαίοι Κρήτες
Αλκαιος
Κατηγορία:Μυθικοί βασιλείς της Λυδίας
Δαφνώνας Χίου

Ο **Δαφνώνας** (επίσημη ονομασία: *ο Δαφνών*) είναι χωριό της κεντρικής Χίου, σε οδική απόσταση 9,5 χιλιομέτρων από την πόλη της Χίου. Παλαιότερα ήταν έδρα ομώνυμης κοινότητας, ενώ σήμερα υπάγεται στη Δημοτική Ενότητα Καμποχώρων του Δήμου Χίου. Ανήκει στην Περιφερειακή Ενότητα Χίου της Περιφέρειας Βορείου Αιγαίου.

## Ιστορία
Το μεσοσταθμικό υψόμετρο του χωριού είναι 218 μέτρα πάνω από την επιφάνεια της θάλασσας. Ο Δαφνώνας είναι κτισμένος αμφιθεατρικά σε ημιορεινή περιοχή, στην ανατολική πλαγιά της κεντρικής ραχοκοκαλιάς του νησιού (λόφος Τσουμπάρι, του ορεινού όγκου της Κακιάς Σκάλας/Ράχης - Προφήτη Ηλία), με θέα προς τον λόφο Κορακάρη, τον Κάμπο και την ανατολική ακτή του νησιού. Κοντινότερος οικισμός είναι το χωριό Βερβεράτο, δύο περίπου χιλιόμετρα προς τα νότια και χαμηλότερα. Μερικά χιλιόμετρα, σε ευθεία γραμμή προς τα βορειοδυτικά, βρίσκεται η Νέα Μονή, το σημαντικότερο ιστορικό μοναστήρι του νησιού, με τα αξιόλογα ψηφιδωτά, το οποίο αποτελεί μνημείο Παγκόσμιας Κληρονομιάς της UNESCO.

Η παράδοση αναφέρει ότι το χωριό χτίστηκε, αρχικά, σε διαφορετικό τόπο και μεταφέρθηκε στη σημερινή του θέση περί το 1000. Γύρω υπάρχει πληθώρα από μεσαιωνικά ερείπια, όπως ο Πύργος της Λαυρίνας, αλλά και υπολείμματα κάστρου στο κέντρο του χωριού, τα οποία προφανώς αποτελούν τα ερείπια του οχυρωματικού μεσαιωνικού οικισμού του Δαφνώνα. Αυτές οι κατασκευές δείχνουν το σημάδι που άφησαν οι Γενουάτες στο νησί κατά την κυριαρχία τους τον 14ο έως τον 16ο αιώνα.

Η περιοχή διαθέτει αρκετές πηγές με πολύ νερό παλαιότερα, όπως η Χωματόστερνα, η  πηγή του Βεσταρχάτου (από την οποία μάλιστα παλαιότερα υδρευόταν μερικώς και η πόλη της Χίου, το λεγόμενο «νερό του Συγγρού»), η πηγή του Δαμαλά, η πηγή του Καναβουτσάτου κ.ά. Οι δύο βασικές συνοικίες του χωριού είναι ο Ποταμός (από τον χείμαρρο που διαρρέει το χωριό) και τα Κριθαράκια.

Ο ενοριακός ναός του Δαφνώνα, με το ωραίο πέτρινο κωδωνοστάσιο του 1900, τιμάται στο όνομα του Αγίου Παντελεήμονα. Κάθε χρόνο παραμονή του εορτασμού του Αγίου, στις 26 Ιουλίου, διοργανώνεται το ξακουστό πανηγύρι του χωριού. Υπάρχει και ο ανακαινισμένος αρχαίος ενοριακός ναός του Αγίου Γεωργίου. Το χωριό υπάγεται εκκλησιαστικώς στην αρχιερατική εποπτεία Χαλκείου της Ιεράς Μητροπόλεως Χίου, Ψαρών και Οινουσσών.

Ο ταχυδρομικός κώδικας του Δαφνώνα είναι 821 00.

## Πληθυσμός
Η εξέλιξη του πληθυσμού του Δαφνώνα στις επίσημες απογραφές φαίνεται στον πίνακα:

## Παραπομπές

## Πηγές
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921

## Εξωτερικοί σύνδεσμοι
* Σύντομη περιγραφή με εικόνα 

Δαφνω
Κατηγορία:Δήμος Χίου
Φρέντις Ρεφουνιόλ

Ο **Φρέντις Ρεφουνιόλ** (*Fredis Refunjol*) ήταν ο Κυβερνήτης της Αρούμπα από το 2004 ως το 2017.

## Προφίλ
Γεννήθηκε στην Αρούμπα στις 19 Δεκεμβρίου 1950 και είναι παντρεμένος με την Κλάρετ Λόπες (Clarette Lopez). Έχουν δύο κόρες και έναν γιο. 

Ανέλαβε Κυβερνήτης την 1η Μαΐου του 2004. Η υποψηφιότητά του υποστηρίχθηκε ομόφωνα από τη Βουλή. Προηγουμένως, ανέλαβε με επιτυχία αρκετά πολιτικά αξιώματα, με τελευταίο το χαρτοφυλάκιο της Παιδείας και των Διοικητικών Θεμάτων. Υπήρξε επίσης αντιπρόεδρος της κυβέρνησης και σύμβουλος του Πρωθυπουργού επί του υπουργικού συμβουλίου.

Την 1η Ιανουαρίου 2017 τον διαδέχθηκε στο αξίωμα του κυβερνήτη ο Χουάν Αλφόνσο Μπέκχαουτ (Juan Alfonso Boekhoudt).

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Πολιτικοί της Αρούμπας
Λύττος Ηρακλείου

Η  **Λύττoς** (μέχρι το 1987 *Ξιδάς*) είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης.  Ανήκε στην Επαρχία Πεδιάδος.  Η θέση της είναι στη νότια πλευρά του υψώματος όπου βρισκόταν η αρχαία Λύττος, στα δυτικά κράσπεδα των Λασιθιώτικων βουνών με πανοραμική θέα. Οι κάτοικοι ασχολούνται με την ελαιοκομία.

Στον οικισμό υπάρχει Δημοτικό Σχολείο. Αξιόλογοι είναι οι ναοί του χωριού, όπως ο τρίκλιτος του Αγίου Χαραλάμπους και του Αγίου Τίτου και του οσίου Στυλιανού στην είσοδο του χωριού, στο προαύλιο του οποίου έχουν συγκεντρωθεί κιονόκρανα, επιγραφές και άλλα γλυπτά προερχόμενα από την αρχαία Λύττο. Στον ίδιο χώρο υπάρχει και Κέντρο Νεότητας. Υπάρχουν επίσης πολλά εξωκλήσια όπως ο Άγιος Γεώργιος  στα ερείπια της Λύττου και ο Εσταυρωμένος, ο Άγιος Νικόλαος και οι Άγιοι Ανάργυροι (λειτουργεί σήμερα), πιθανότατα του 13ου αιώνα.

## Ιστορικά στοιχεία
thumb|left|Το βουλευτήριο της αρχαίας Λύττου
Κατά τη Μινωική εποχή η πόλη Λύκτος, ή Λύττος , η αρχαιότερη ίσως πόλη της Κρήτης, είχε κυρίαρχη παρουσία στην ανατολική Κρήτη, μάλιστα η Λύκτος πήρε μέρος με στρατό στον Τρωικό Πόλεμο. Όπως φαίνεται από τα στοιχεία των ανασκαφών και πολλές επιγραφές η Λύκτος διακρίθηκε και κατά τη Ρωμαϊκή περίοδο. Πιο σύγχρονες ανασκαφές στην Ακρόπολη Σμαρίου, με ευρήματα από τη Μεσομινωική εποχή και μετά, επιβεβαιώνουν τον σημαντικό ρόλο της περιοχής από αρχαιοτάτων χρόνων.

Το όνομα Ξιδάς που έλαβε αργότερα οφείλεται στον πρώτο οικιστή του χωριού, ο οποίος πρέπει να είχε το επάγγελμα του κατασκευαστή ή του πωλητή ξιδιού, όπως μελάς, κρασάς, λαδάς κλπ. Κατά την Ενετοκρατία αναφέρεται στον Καστροφύλακα (K95) το 1583 με 221 κατοίκους και με το όνομα **Xidá**.

Κατά τη διάρκεια της επανάστασης του 1841, στον οικισμό διεξήχθη σκληρή μάχη ανάμεσα στους Έλληνες επαναστάτες και τα οθωμανικά στρατεύματα.

## Δείτε επίσης
***[[Κοινότητα Λύττου]]***

## Παραπομπές


## Βιβλιογραφία
* 

## Εξωτερικοί σύνδεσμοι
*Αρχαία Λύττος ή Λύκτος , ιστορικά στοιχεία για την αρχαία πόλη από την ιστοσελίδα του Δήμου Μινώα Πεδιάδος. 
*«Η Λύκτος και τα μνημεία της στα κείμενα των περιηγητών» https://www.archaiologia.gr/blog/publishig/η-λύκτος-και-τα-μνημεία-της-στα-κείμενα/

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Μινώα Πεδιάδας